text: 4.200 kæmpede mod Trekantens Alpe d'Huez
  12 maj 2013 kl. 16.18
  Over 4.200 cyklister var klar til start, da Grejdalsløbet blev kørt i dag.
  Grejsdalsløbet er Danmarks hårdeste motionscykelløb. Løbets længste rute er på 200 kilometer, og deltagerne slutter dagen på Danmarks hårdeste stigning - Gl. Kongevej i Vejle, som har en stigningsprocent på hele 19,5 procent.
  I forbindelse med cykelløbet satte Vejle kommune skilte op ved de hårdeste stigninger. Så nu kan cyklister for fremtiden se præcis, hvor hårdt stigningerne rent faktisk er.
  